Hyvä puskapappityön esirukoilija ja tukija,
Kiitos tästä vuodesta, jonka olet kulkenut Tuokkoloiden rinnalla. Esirukoukset ovat kantaneet ja olemme saaneet kuulla työn menevän hienosti eteenpäin. Liitteenä vuoden viimeinen uutiskirje.
Tässä vielä loppuvuoden rukousaiheet Päiviltä ja Samilta:

Kiitosaiheet:
Kiitosaihe varjeluksesta monilla matkoilla viimeisen kuukauden aikana;  Päivi Itä-Afrikassa monissa eri tapahtumissa ja Sami puskissa kolme viikkoa ja viime viikko Addiksessa…kilometrejä on kertynyt paljon ja varjelus on ollut ilmeinen.
Kiitosaihe myös Walterin perheen puolesta, Sofia jaksaa paremmin ja lääkitys jatkuu. Käytännön asioissa Jumala on auttanut mahtavasti.
Kiitosaihe Adillon upeasta seminaarista. Siellä ollaan valmiina työhön ja toimeen seurakuntien perustamiseksi

Rukousaiheet:
Etiopian nälänhädän puolesta: Maata uhkaa suuri nälänhätä, kun kaksi satoa koillis-osassa maata on mennyt pilalle. Jopa 10 miljoonaa ihmistä on tuon tilanteen keskellä kamppailemassa elämästä ja kuolemasta.

Etiopian Guenet kirkon puolesta: Uudella johtajalla Dr. Seleshillä, on paljon haasteita jotta hommat saataisiin kunnolla eteenpäin.
Tuleva seminaari: Ensi viikolla on Zelalem menossa Lilyoon viimeiseen seminaariin sillä alueella. Varjelusta, viisautta ja terveyttä tarvitaan.
Muistakaa vielä Burundin tilannetta. Siellä on kaikki elementit olemassa suureen sisällissotaan.

Rauhallista joulunaikaa toivottaen,
Hanna Hokkanen
Varainhankkija
Fida International ry